《送张介臣伴读归省济南》
元代·贡师泰

□天迷濛日脚消，雪花散乱风飘萧。重裘著体如压铁，呼酒不来寒正骄。

东风匹马去千里，仰视王屋当云霄。到家方慰母心喜，入门更听儿啼娇。

华灯夜照舞衣热，髣髴鸣凤和笙箫，暗黄著柳垂长条。

虎闱春信趣还镳，一杯迟子城南桥。

作者简介：（1298—1362）元宁国府宣城人，字泰甫，号玩斋。贡奎子。国子生。泰定帝泰定四年授从仕郎、太和州判官。累除绍兴路总管府推官，郡有疑狱，悉为详谳而剖决之，治行为诸郡最。惠宗至正十四年，为吏部侍郎。时江淮兵起，京师缺粮。师泰至浙西籴粮百万石给京师。迁兵部侍郎。旋为平江路总管。十五年，张士诚破平江，师泰逃匿海滨。士诚降元，出任两浙都转运盐使。二十二年，召为秘书卿，道卒。工诗文。有《玩斋集》。